陳肇麒

陳肇麒係香港足球員，踢前鋒，一開始喺丙組地區聯賽踢咗陣大埔，之後輾轉去咗傑志，2008年轉投南華。2009年12月畀南華派去熱刺跟操，冇幾耐就急飛返香港踢東亞運動會男子足球項目嘅決賽，幫香港打贏日本U20，歷史性贏到金牌。2010年第一次當選香港足球先生。2012年，陳肇麒俾南華解約，同年加盟中國足球甲級聯賽球隊廣東日之泉，2013年返返南華。隨住南華足球隊放棄港超聯，陳肇麒轉投香港飛馬。

佢有32個國際賽入波，係香港隊神射手。

花名
因為喺南華嗰陣着7號波衫，所以陳肇麒有個花名叫「陳7」。亦有人叫佢做「中指麒」，因為佢喺傑志嗰陣，喺其中一場對南華嘅比賽嗰陣向南華球迷舉中指。

拎
SouthChinaFC.com 南華足球隊
HKFA
FIFA.com - FIFA Player Statistics: CHAN Siu Ki 
..:: National Football Teams ::.. Player - Siu Ki Chan 

香港足球代表隊球員
香港足球先生
大埔球員
傑志球員
南華球員
廣東日之泉球員
肇麒